

ΕΛΛΗΝΙΚΗ ΔΗΜΟΚΡΑΤΙΑ

ΥΠΟΥΡΓΕΙΟ ΔΙΚΑΙΟΣΥΝΗΣ

ΠΡΩΤΟΔΙΚΕΙΟ ΚΟΖΑΝΗΣ

**Α Ν Α Κ Ο Ι Ν Ω Σ Η**

Σε συνέχεια της από 13-3-2020 ανακοίνωσης της Διευθύνουσας το Πρωτοδικείο Κοζάνης και σύμφωνα με την υπ΄ αριθμ. Δ1α/ΓΠ/17734/12-3-2020 ΚΥΑ, για το χρονικό διάστημα από 13-3-2020 έως και 27-3-2020 κατά το οποίο το Πρωτοδικείο Κοζάνης τελεί σε αναστολή των εργασιών του, αποφασίζονται τα ακόλουθα:

1. Δεν θα κατατίθεται κανένα είδος δικογράφου οιασδήποτε διαδικασίας (πλην των ασφαλιστικών) ενώπιον τόσο του Μονομελούς όσο και του Πολυμελούς Πρωτοδικείου.
2. Αναφορικά με τις αιτήσεις ασφαλιστικών, θα κατατίθενται μόνο εκείνες που θα κρίνεται ότι έχουν χαρακτήρα κατεπείγοντος από τον εκάστοτε Πρόεδρο Υπηρεσίας, στον οποίον θα αποστέλλονται μέσω e mail και κατόπιν τηλεφωνικής επικοινωνίας μαζί του, μέσω του υπηρετούντος υπαλλήλου του πολιτικού τμήματος. Το ίδιο ισχύει και για τις προσωρινές διαταγές εν αναμονή δημοσίευσης στο ΦΕΚ της νέας ΚΥΑ περί αναστολής της λειτουργίας των Δικαστηρίων.
3. Δεν θα κατατίθενται διαταγές πληρωμής ούτε αιτήσεις για την έκδοση πιστοποιητικών.
4. Οι Γραμματείες του ποινικού και πολιτικού τμήματος δεν θα δέχονται κοινό μέχρι τη λήξη της αναστολής.
5. Δεν θα κατατίθενται ένδικα μέσα κατά αποφάσεων (ποινικών και πολιτικών) στις αντίστοιχες Γραμματείες του Πρωτοδικείου.
6. Αντίγραφα αποφάσεων (ποινικών και πολιτικών) θα χορηγούνται, σε όλως εξαιρετικές και επείγουσες περιπτώσεις, μόνο σε δικηγόρους και μόνο μετά από έγκριση του εκάστοτε Προέδρου Υπηρεσίας, καθημερινά από 10.00 έως 12.00, σύμφωνα και με την εγκύκλιο του Υπουργείου Εσωτερικών περί μείωσης του ωραρίου.
7. Πριν την προσέλευση των δικηγόρων στους χώρους του Πρωτοδικείου, θα προηγείται τηλεφωνική επικοινωνία, στα τηλέφωνα που έχουν ήδη δοθεί, προς καλύτερη εξυπηρέτησή τους και προς ελαχιστοποίηση του χρόνου παραμονής τους στο κτήριο.
8. Αναφορικά με τις ποινικές υποθέσεις και δίκες ισχύουν όσα αναφέρονται στην προαναφερθείσα ΚΥΑ εν αναμονή δημοσίευσης στο ΦΕΚ της νέας ΚΥΑ.

Παρακαλούνται οι δικηγόροι να αποφεύγουν να παραμένουν ασκόπως στο χώρο του κτηρίου.

 Η ΔΙΕΥΘΥΝΟΥΣΑ ΤΟ ΠΡΩΤΟΔΙΚΕΙΟ ΚΟΖΑΝΗΣ

 ΑΡΓΥΡΩ ΚΙΤΣΟΥ

 ΠΡΟΕΔΡΟΣ ΠΡΩΤΟΔΙΚΩΝ